ODRŽAN REDOVITI RADNI SASTANAK U SKLOPU PROJEKTA ˝ZAŽELI˝

Dana 25.11.2019. godine u prostorijama općinske vijećnice Općine Hrvace održan je redoviti mjesečni sastanak svih zaposlenih osoba u okviru projekta ˝Zaželi – Ja to mogu, ja to želim˝.

Na sastanku se razgovaralo o tekućim aktivnostima a nakon toga je uslijedila podjela paketa higijenskih potrepština.

Zahvaljujući našim vrijednim zaposlenicama usamljenost starijih osoba zamijenila je topla riječ i osmjeh a veliku pomoć su dobili i u obavljanju kućanskih poslova.

Podsjetimo, zaposlene žene svojim radom i aktivnostima pružaju potporu i podršku za najmanje 250 korisnika, odnosno starijih osoba i osoba u nepovoljnom položaju.

Projekt ukupne vrijednosti 6.768.149,47 kuna financira se iz Europskog socijalnog fonda u okviru Operativnog programa Učinkoviti ljudski potencijali 2014.-2020. Europski socijalni fond financira 85 posto, a RH 15 posto vrijednosti projekta.

Razdoblje provedne projekta je od 29.08.2018.g. do 28.02.2021.g.

